b'\n_START_ARTICLE_\nNemetschek\n_START_PARAGRAPH_\nAllplan je ra\xc4\x8dunalni\xc5\xa1ka AEC/CAD programska oprema nem\xc5\xa1kega podjetja Nemetschek AG. Obsega projektiranje arhitekture, gradbenega in\xc5\xbeenirstva, urbanizma in notranje opreme. Deluje na principu BIM in omogo\xc4\x8da 2D in 3D na\xc4\x8drtovanje konstrukcij in tudi stati\xc4\x8dni izra\xc4\x8dun. Ustanovitelj podjetja Nemetschek je Georg Nemetschek, ki je z razvojem tovrstne programske opreme za\xc4\x8del \xc5\xbee leta 1977, Allplan pa se razvija od leta 1984._NEWLINE_Poleg programskega paketa Allplan ima Nemetschek v lasti podjetje Maxon, ki razvija programski paket CINEMA 4D, Nemetschek North America, ki razvija programski paket Vectorworks in podjetje Graphisoft, ki razvija program Archicad. Nemetschek je \xc4\x8dlan Building smart initiative in \xc4\x8dlan IAI, ki regulira standard IFC.'